CELEX: 32020D0534
Language: bg
Date: 2020-04-16 00:00:00
Title: Решение за изпълнение (EC) 2020/534 на Комисията от 16 април 2020 година за временно спиране на разглеждането на заявления за членство в съществуващи европейски референтни мрежи (текст от значение за ЕИП)

17.4.2020   
               
               
                  BG
               
               
                  Официален вестник на Европейския съюз
               
               
                  L 119/18
               
            
         РЕШЕНИЕ ЗА ИЗПЪЛНЕНИЕ (EC) 2020/534 НА КОМИСИЯТА
         от 16 април 2020 година
         за временно спиране на разглеждането на заявления за членство в съществуващи европейски референтни мрежи
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/24/ЕС на Европейския парламент и на Съвета от 9 март 2011 г. за упражняване на правата на пациентите при трансгранично здравно обслужване (1), и по-специално член 12, параграф 4, букви б) и в) от нея,
         като има предвид, че:
         
                     (1)
                  
                  
                     В Решение за изпълнение 2014/287/ЕС на Комисията (2) се определят критерии за създаване и оценка на европейски референтни мрежи (наричани по-нататък „мрежите“) и на техните членове и за улесняване на обмена на информация и експертни познания във връзка с изграждането и оценката на тези мрежи. В член 6 от посоченото решение държавите членки се приканват да сформират Съвет на държавите членки, който да взема решения за одобряване или отхвърляне на предложенията за създаване на мрежи и на техните членове, както и за закриване на дадена мрежа. Държавите членки създадоха Съвет на държавите членки, който впоследствие през декември 2016 г. одобри 23 мрежи, а през февруари 2017 г. — още една. Всички мрежи започнаха дейността си през 2017 г.
                  
               
                     (2)
                  
                  
                     Решение за изпълнение 2014/287/ЕС беше изменено с Решение за изпълнение (ЕС) 2019/1269 на Комисията (3), с което наред с другото бяха въведени концепцията за съвет за всяка отделна мрежа, както и сроковете, в които тези съвети трябва да изготвят своя проект на становище и окончателното си становище относно заявленията за членство.
                  
               
                     (3)
                  
                  
                     Съответно в член 8 от Решение за изпълнение 2014/287/ЕС се установява процедурата по отношение на заявленията за членство в съществуващи мрежи, включително конкретните срокове, които трябва да се спазват от съветите на мрежите и от подалите заявлението доставчици на здравно обслужване.
                  
               
                     (4)
                  
                  
                     Поканата за членство в съществуващите мрежи беше отправена през 2019 г., а оценките на получените заявления са в процес на изготвяне.
                  
               
                     (5)
                  
                  
                     Поради пандемията от COVID-19 усилията на доставчиците на здравно обслужване и здравните специалисти в Съюза са изцяло посветени на борбата с текущата криза, свързана с общественото здраве. Във връзка с редица искания от различни съвети на мрежите на Комисията беше обърнато внимание, че поради извънредните обстоятелства нито те, нито заявителите са в състояние да спазят сроковете, предвидени в член 8 от Решение за изпълнение 2014/287/ЕС.
                  
               
                     (6)
                  
                  
                     За да може процедурата по оценяване надлежно да продължи, след като изключителните обстоятелства, свързани извънредната ситуация в областта на общественото здраве, престанат да съществуват, разглеждането на заявленията за членство в съществуващи мрежи, което беше в ход към 31 март 2020 г., следва да бъде спряно временно от 1 април 2020 г. до 31 август 2020 г. За да се осигури пълна прозрачност, службите на Комисията следва да информират всички съвети на мрежите, заявителите и държавите членки за временното спиране и причините за него.
                  
               
                     (7)
                  
                  
                     С цел да се премахне несигурността по отношение на заявленията, по които не е взето решение, докато трае пандемията, настоящото решение следва да влезе в сила в деня след деня на публикуването му.
                  
               
                     (8)
                  
                  
                     От съображения за правна сигурност то следва да се прилага с обратно действие от 1 април 2020 г.
                  
               
                     (9)
                  
                  
                     Мярката, предвидена в настоящото решение, е съобразена със становището на комитета, създаден съгласно член 16 от Директива 2011/24/ЕС,
                  
               ПРИЕ НАСТОЯЩОТО РЕШЕНИЕ:
         
            Член 1
            Разглеждането на заявленията за членство в съществуващи мрежи, което беше в ход към 31 март 2020 г., се спира временно от 1 април 2020 г. до 31 август 2020 г.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            То се прилага от 1 април 2020 г.
         
         
            Съставено в Брюксел на 16 април 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 88, 4.4.2011 г., стр. 45.
         
            (2)  Решение за изпълнение 2014/287/ЕС на Комисията от 10 март 2014 г. за определяне на критерии за създаване и оценка на европейски референтни мрежи и на техните членове и за улесняване на обмена на информация и експертни познания във връзка с изграждането и оценката на тези мрежи (ОВ L 147, 17.5.2014 г., стр. 79).
         
            (3)  Решение за изпълнение (ЕС) 2019/1269 на Комисията от 26 юли 2019 г. за изменение на Решение за изпълнение 2014/287/ЕС за определяне на критерии за създаване и оценка на европейски референтни мрежи и на техните членове и за улесняване на обмена на информация и експертни познания във връзка с изграждането и оценката на тези мрежи (ОВ L 200, 29.7.2019 г., стр. 35).